open-index/open-wikipedia-markdown huggingface dataset:
Diego Fermín de Vergara

dereita|miniatura|Placa na igrexa de Valongo.

**Diego Fermín de Vergara**, O.S.A., nado en Leirado (Valongo, Cortegada) o 31 de xullo de 1675 e finado en Santafé de Bogotá o 7 de febreiro de 1744, foi un relixioso agostiño galego, bispo de Popayán (1732-1740) e arcebispo de Santafé de Bogotá (1740-1744).

## Traxectoria 
Fillo do capitán e gobernador de Milmanda Fermín de Vergara, e de Manuela de Rivera. Foi irmán de José Fermín de Vergara Araujo, pai de Francisco Fermín de Vergara, cóengo de mestrescola da catedral de Ourense e testamenteiro de Diego Fermín.

Ingresou na orde de Santo Agostiño e foi ordenado sacerdote cara a 1700. tomando posteriormente posesión da diocese. Fundou o hospital de El Humilladero, que deixou baixo dirección dos Camilianos; o convento de San Camilo e a capela da Boa Morte, xunto ao presbítero José Beltrán de Caicedo, para albergar dita congregación. Restaurou a igrexa de San Domingos, Santo Agostiño, San Francisco, O Carme e A Encarnación, co apoio de Dionisia Pérez Manrique Camberos (II marquesa de San Miguel de la Vega), o banqueiro Pedro Agustín de Valencia, o aristócrata Jacinto de Mosquera Figueroa e Francisco Arboleda Vergara. Designou a ermida de Xesús Nazareno como catedral *pro tempore* da diocese.
Apoiou as agostiñas da Encarnación de Popayán, dependentes da provincia de San Miguel de Quito, e atendeu a solicitude de frei Javier de Vera, prior do convento de Nuestra Señora de la Gracia de Cali, pola que pedía a fundación dunha casa de oración para o recollemento das persoas devotas, o que autorizou nunha carta do 22 de abril de 1739.

O 12 de decembro de 1740 foi promovido como arcebispo de Santa Fe de Bogotá. Percorreu o territorio da arquidiocese, e nunha visita pastoral o 12 de marzo de 1742 Fernando Antonio de Camacho Rojas, comisario subdelegado da Santa Cruzada solicitoulle que suprimise as viceparroquias que eran só capelas particulares, mais non se levou a cabo esta petición.
Foi soterrado na igrexa de San Agustín de Bogotá. No seu testamento, asinado en Bogotá en 1743, instituíu a fundación en Valongo dunha capela baixo a advocación da Nosa Señora das Dores, da que nomeou por patrón a seu sobriño e testamenteiro Francisco Fermín de Vergara..

## Notas
Aitor Gelardo

**Aitor Gelardo Vegara**, nado en Catral o 26 de xuño de 2002, é un futbolista valenciano que xoga na posición de centrocampista. O seu equipo actual é o Gimnàstic de Tarragona da Primeira Federación.

## Traxectoria en clubs
Gelardo formouse nas categorías inferiores do Villarreal Club de Fútbol. Entre 2018 e 2019 formou parte do Club Deportivo Roda, equipo asociado á estrutura do Villarreal. O debut sénior de Gelardo tivo lugar o 15 de decembro de 2018, cando foi titular nun partido da Terceira División contra o Club Deportivo Acero. En 2020, unha vez terminada a súa formación, Gelardo foi asignado ao Villarreal C. 

Tras unha tempada como titular habitual no equipo C, Gelardo renovou contrato o 17 de xuño de 2021 e foi promovido ao Villarreal B da Primeira División RFEF. No equipo filial foi terceiro suplente na súa posición tras Alberto del Moral, Carlo Adriano e Antonio Pacheco. Durante a tempada 2021/22 xogou 11 partidos e contribuíu ao ascenso do Villarreal B á Segunda División. 

O 31 de agosto de 2022 anunciouse a cesión de Gelardo ao Linares Deportivo. O 12 de agosto de 2023, xa de volta no Villarreal B, Gelardo realizou o seu debut profesional como substituto de Hugo Pérez nun partido contra o Real Zaragoza. O 1 de agosto de 2024, tras o descenso do equipo filial, Gelardo fichou polo Racing de Ferrol.  Co equipo galego anotou o seu primeiro gol profesional o 24 de outubro de 2024, cando marcou o tanto do empate 1-1 contra o Burgos Club de Fútbol. 

Gelardo marcou outro gol durante a tempada 2024/25, na que o Racing descendeu á terceira categoría. O 13 de xaneiro de 2026, tras varios meses nos que xogou principalmente como suplente, Gelardo anunciou a súa saída do club ferrolano. Ese mesmo día asinou un novo contrato de 18 meses co Gimnàstic de Tarragona. 

## Traxectoria internacional
Gelardo foi internacional coa selección de fútbol sub-17 de España. No ano 2019 foi convocado para xogar o Campionato Europeo Sub-17 da UEFA 2019 e a Copa Mundial de Fútbol Sub-17 de 2019. En total sumou 24 participacións coa selección sub-17 e tamén co conxunto sub-18.

## Notas 
## Véxase tamén 
### Ligazóns externas 
* Aitor Gelardo en LaPreferente.com
Atom Heart Mother

***Atom Heart Mother*** é o quinto álbum de estudio da banda británica de rock progresivo Pink Floyd, publicado o 2 de outubro de 1970 no Reino Unido, e o 10 de outubro nos Estados Unidos a través do selo Harvest Records. Foi gravado nos EMI Studios (agora Abbey Road Studios) en Londres e foi o primeiro álbum da banda en alcanzar o número 1 no Reino Unido, chegando ao número 55 nos Estados Unidos e sendo finalmente disco de ouro alí.

A portada foi deseñada por Hipgnosis e foi a primeira da banda en non incluír o seu nome nin fotografías deles en ningunha parte dela. Esta foi unha tendencia que continuaría en portadas posteriores ao longo da década de 1970. A portada mostra unha vaca frisoa nunha paisaxe de prado.

Aínda que tivo éxito comercial no seu lanzamento, a banda (en particular Roger Waters e David Gilmour) expresou opinións negativas sobre o álbum. Un CD remasterizado foi lanzado en 1994 no Reino Unido e nos Estados Unidos, e de novo en 2011. Ron Geesin, que influíra e colaborara con Waters, cocompuxo a canción que dá título ao álbum.

## Listaxe de cancións 
## Notas 
## Véxase tamén 
### Bibliografía 
*
María Grandury

**María Aurora Grandury González**, nada en Ponferrada en 1997, é unha enxeñeira e investigadora española, especializada en aprendizaxe automática e procesamento de linguaxe natural.
## Traxectoria 
María Grandury estudou bacharelato no IES Virgen de la Encina de Ponferrada. Fixo un dobre grao de matemáticas e física na Universidade de Oviedo cun intercambio en París mediante o Programa Erasmus. É investigadora especializada no procesamento da linguaxe natural na Universidade Politécnica de Madrid.

Colabora en varios proxectos internacionais de investigación sobre NLP (Natural Processing Language, en inglés; Procesamento de Linguaxe Natural, en galego). En 2021 fundou SomosNLP, unha iniciativa voluntaria global formada por persoas hispanohablantes.

Traballou en neurocat, unha empresa radicada a crear solucións de intelixencia artificial no sector da automoción con sede en Berlín, desenvolvendo métodos de inteligencia artificial explicable (XAI) e de defensa de ataques de adversarios para avaliar a seguridade dos modelos de aprendizaxe automática; a primeira táboa de clasificación para modelos de linguaxe xenerativos abertos en castelán, catalán, éuscaro e galego.

Grandury participa e impulsa iniciativas que fomentan a incorporación feminina ao ámbito da intelixencia artificial, como Women in AI ou Women in AI and Robotics. Tamén imparte charlas en eventos relacionados coa súa especialidade.

## Publicacións 
* 2022 - BERTIN: Efficient Pre-Training of a Spanish Language Model using Perplexity Sampling. Revista núm. 68. Procesamiento da Linguaxe Natural.
* 2024 - The #Somos600M Project: Generating NLP resources that represent the diversity of the languages from LATAM, the Caribbean, and Spain. Association for Computational Linguistics Conference: LatinX in AI (LXAI) Research Workshop.

## Recoñecementos 
No 2014 gañou unha estancia de 4 semanas en Alemaña como parte dos Alumnos Premio 2014, un programa de intercambio estudantil coordinado polo Servizo de Intercambio Pedagóxico Alemán (PAD) e a Embaixada Alemaña en España. Este recoñecemento valora a competencia na lingua alemá e a excelencia académica dos estudantes seleccionados.

Pola súa colaboración á democratización do Machine Learning de código aberto coa creación de SomosNLP, foi seleccionada como bolseira de Hugging Face, unha pequena comunidade diversa e inclusiva de especialistas que contribúen ao ecosistema de código aberto da aprendizaxe automática.

## Notas 
## Véxase tamén
### Ligazóns externas
* Páxina web oficial de María Grandury
* Páxina web oficial de SomosNLP
* Listaxe de publicacións de María Grandury na web Arxiv da Universidade Cornell.
* Entrevista a María Grandury  na *Cadea SER*.
* 2024: O ano da Intelixencia Artificial entrevista a María Grandury en Carne Cruda.&nbsp;
Susan George

**Susan George**, nada en Akron (Ohio) o 29 de xuño de 1934 e finada o 14 de febreiro de 2026, foi unha filósofa e analista política estadounidense, nacionalizada francesa en 1994. Foi presidenta do comité de planificación do Transnational Institute de Ámsterdam. Entre 1999 e fines de 2006 actuou como vicepresidenta de ATTAC Francia e ata a súa morte foi Presidenta Honorífica do mesmo.

## Notas 
## Véase tamén 
### Outros artigos 
* Attac
* Greenpeace
* Ignacio Ramonet
8 bits

Na arquitectura de ordenadores, os enteiros de **8 bits** ou outras unidades de datos son aqueles que teñen 8 bits de ancho (1 octeto). Ademais, as arquitecturas de unidade central de procesamento (CPU) e unidade aritmética lóxica (ALU) de 8 bits son aquelas que se basean en rexistros ou buses de datos dese tamaño. Os enderezos de memoria (e, polo tanto, os buses de enderezos) para as CPU de 8 bits son xeralmente maiores que os de 8 bits, normalmente de 16 bits. Os microordenadores de 8 bits son microcomputadores que usan microprocesadores de 8 bits.

O termo «8 bits» tamén se aplica aos conxuntos de caracteres que se poderían usar en ordenadores con bytes de 8 bits, sendo os máis coñecidos varias formas de ASCII estendido, incluída a serie ISO/IEC 8859 de conxuntos de caracteres nacionais, especialmente Latin 1 para o inglés e as linguas de Europa occidental.

O IBM System/360 introduciu a memoria direccionable por bytes con bytes de 8 bits, en oposición á memoria direccionable por bits, por díxitos decimais ou por palabras, aínda que os seus rexistros de propósito xeral tiñan 32 bits de ancho e os enderezos estaban contidos nos 24 bits inferiores deses enderezos. Os diferentes modelos de System/360 tiñan diferentes anchos de ruta de datos interna; o IBM System/360 Modelo 30 (1965) implementou a arquitectura System/360 de 32 bits, pero tiña un ancho de ruta nativo de 8 bits e realizaba aritmética de 32 bits a 8 bits á vez.

O primeiro microprocesador de 8 bits amplamente adoptado foi o Intel 8080, empregado en moitos ordenadores de afeccionados a finais da década de 1970 e principios da de 1980, a miúdo executando o sistema operativo CP/M; tiña palabras de datos de 8 bits e enderezos de 16 bits. O Zilog Z80 (compatible co 8080) e o Motorola 6800 tamén se empregaron en ordenadores semellantes. O Z80 e as CPU de 8 bits MOS Technology 6502 foron amplamente empregadas en ordenadores domésticos e en consolas de xogos de segunda e terceira xeración das décadas de 1970 e 1980. Moitas CPU ou microcontroladores de 8 bits son a base dos omnipresentes sistemas integrados actuais.

## Notas 
## Véxase tamén 
### Ligazóns externas 
*
Francisco Javier Vázquez Queipo Montoto

**Francisco Javier Vázquez Queipo Montoto**, IV Conde de Torre Novaes de Quiroga, nado en Quiroga e finado en Espasantes en 1949, foi un avogado e político galego.

## Traxectoria 
Fillo de Francisco Javier Vázquez Queipo Pardo e neto de Manuel Vázquez Queipo de Llano. Foi elixido senador pola provincia de Lugo nas eleccións de 1923.

## Vida persoal 
Casou en 1903 con Pilar del Río Santos e foi pai de María del Pilar Vázquez Queipo del Río, que casou en Madrid con Francisco Escribano Aguirre en 1925.
## Notas 
## Véxase tamén 
### Ligazóns externas 
* Xenealoxía Vázquez Queipo
Obscured by Clouds

***Obscured by Clouds*** é o sétimo álbum de estudio, e segunda banda sonora, do grupo británico de rock progresivo Pink Floyd, publicado o 2 de xuño de 1972 a través dos selos Harvest Records e Capitol Records. Serve como banda sonora da película francesa *La Vallée*, de Barbet Schroeder. Foi gravado en dúas sesións en Francia, mentres Pink Floyd estaba de xira, e producido pola propia banda.

O único sinxelo do álbum foi "Free Four". *Obscured by Clouds* foi visto como un traballo de transición para a banda, que xa comezara a traballar no seu seguinte álbum, *The Dark Side of the Moon* (1973). O disco alcanzou o número seis no Reino Unido e o número 46 nos Estados Unidos; as opinións retrospectivas tanto dos fans como da crítica foron mixtas, e algúns críticos sinalaron as semellanzas co seu material posterior.

## Listaxe de cancións 
## Notas
Gorka Pérez

**Gorka Pérez Garay **, nado en Gordexola o 19 de xuño de 1995, é un futbolista vasco que xoga na posición de central ou mediocentro defensivo. O seu equipo actual é o Club Deportivo Arenteiro da Primeira Federación.

## Traxectoria
Pérez completou a súa formación no Barakaldo Club de Fútbol. No ano 2014 pasou a formar parte do Athletic Club e foi asignado ao filial Club Deportivo Basconia, equipo co que realizou o seu debut sénior durante a Terceira División 2014/15. Formado como mediocentro defensivo, Gorka Péreze reconverteuse en defensa central nesta etapa.

O 20 de agosto de 2015, pouco despois de ser promovido ao Bilbao Athletic, Pérez foi cedido ao Gernika Club da Segunda División B. Regresou ao filial tras un ano de cesión no Gernika. O 27 de maio de 2019 anunciouse a saída de Pérez do Athletic.

O 1 de xullo de 2019 Pérez fichou pola Unión Deportiva Logroñés. Na tempada 2019/20 contribuíu a alcanzar un ascenso histórico do club rioxano á Segunda División. O debut profesional de Pérez tivo lugar o 12 de setembro de 2020, cando foi titular nun partido contra o Sporting de Gijón.

O 26 de xullo de 2021 fíxose oficial a incorporación de Pérez no Club Deportivo Badajoz da Primeira División RFEF. Durante a tempada 2021/22 foi titular habitual e anotou un dobrete o 2 de outubro de 2021, nun partido contra a Cultural y Deportiva Leonesa que finalizou 3-3.

O 20 de xullo de 2022 asinou un novo contrato co Club Deportivo Numancia. Tras xogar 37 partidos e liderar a defensa do equipo soriano, en xullo de 2023 pasou a formar parte do Club Deportivo Lugo. No equipo galego disputou 26 encontros e tamén asumiu un papel fundamental na defensa. No verán de 2024 comezou a xogar no Gimnàstic de Tarragona. Co equipo catalán participou na promoción de ascenso á Segunda División. En agosto de 2025 fichou polo Club Deportivo Arenteiro.

## Notas 
## Véxase tamén 
### Ligazóns externas 
* Gorka Pérez en LaPreferente.com
Álvaro Fernández de Valadares

**Álvaro Fernández de Valadares**, finado en 1212, foi un membro destacado da casa de Valadares e comandante da Orde de Santiago, tamén coñecida como Orde Militar de Santiago da Espada, e morreu loitando na batalla das Navas de Tolosa en 1212. Álvaro Fernández de Valadares casou con Leonor Varela.

## Notas
Casa de Mexía

A **casa de Mexía** foi unha casa nobre orixinaria do Reino de Galicia cuxos membros se trasladaron posteriormente ao Reino de Castela.

## Traxectoria 
Nun certo libro anónimo de símbolos heráldicos de principios do século XVII, que se conserva manuscrito no Arquivo Municipal de Sevilla, tomo oitavo dos tomos en folio da Colección do Conde de Águila, recóllese que:*"la casa de Mexía es en el reyno de Galiçia. Ay destos Mexías muy prinçipales caualleros en Castilla y en Andalucía."**Historia del Emperador Carlos V de Pedro Mexía*Argote de Molina sinala isto:*"Pero lo cierto es que este apellido ganaron del Solar, Torre y Casa de Mexía en el Reyno de Galizia Señorio antiguo deste linage. Cuyo apellido lo es tanto, que entre los Caballeros mas principales de Castilla, que la crónica general escribe, se juntaron con el Rey don Fernando el Sancto, quando vino al socorro de Cordova."**Nobleza del Andaluzia*Gonzalo Fernández de Oviedo afirma así:*"en el tiempo de los godos y vándalos, alanos y otras gentes que vinieron en España, ovo unos que vinieron del reino de Mesia e traían por caudillo o capitán, un caballero de linage y casa Real, llamado Galdin Mesiano, que vino conquistando e pasó en Galicia. E habiéndose apoderado de algunos lugares de la comarca, edificó una casa e torre para su morada, que fue llamada Mesín, por el reino e casa de donde él procedía; e después, corrompido el vocablo se dixo Mexía."**Batallas y quinquagenas*A última liñaxe dos señores da Serna de Pedraza e Torrebella, separada da rama principal moi cedo, floreceu co mesmo esplendor que as demais, ata que no reinado do rei Afonso X o Sabio deu lugar a unha herdeira, pasando o seu patrimonio e representación á casa de Mexía, e a través do seu sangue á primeira nobreza de Castela.

Esta ilustre liñaxe, entre outros, inclúe como fillos a Ruy González Mexía, do que descenden os marqueses de La Guardia, antigos condes de Uceda, e outros cabaleiros deste apelido, e Isabel González Mexía, esposa de Lorenzo Suárez de Figueroa, Mestre de Santiago, do que descenden os duques de Feria e outros grandes cabaleiros.

Francisco Dávila Velázquez, señor de Loriana e Don Llorente (actual Don Benito), e Isabel Mexía de Ovando tiveron a Xoán Velázquez Dávila Messía, primoxénito, do que descenden os condes de Uceda, marqueses de Loriana e de Leganés, casa esta última subsumida na de Altamira, e a Diego Mexía de Ovando, que casou con Beatriz de Ovando, descendente dos Ovando de Arroyo de San Serván, quen á súa vez tivo como fillos a Xoán Mexía de Ovando, natural de Villanueva de la Serena, e a Diego Mexía de Ovando, natural de Ávila e cabaleiro de Santiago, que serviu destacadamente nos estados de Flandres; serviu como capitán de infantería na guerra e toma de Granada en 1569 e 1570. Posteriormente foi nomeado embaixador no señorío de Lucca, onde foi pai do capitán e escritor Pedro Mexía de Ovando.

Cómpre mencionar a Gaspar Osorio Mexía y Zúñiga, un recoñecido oficial militar condecorado co título de Marqués de Torremejía polo seu papel decisivo na recuperación do Reino de Nápoles.

## Notas
Richard Wright

**Richard Wright**, nado en Londres o 28 de xullo de 1943 e finado na mesma cidade o 15 de setembro de 2008, foi un teclista e compositor inglés, cofundador da banda de rock Pink Floyd. Apareceu en case todos os álbums do grupo e actuou en todas as súas xiras. Foi incluído no Salón da Fama do Rock and Roll en 1996 como membro de Pink Floyd.
## Traxectoria
Wright medrou en Hatch End, Middlesex, e coñeceu os seus futuros compañeiros de Pink Floyd, Roger Waters e Nick Mason, mentres estudaba arquitectura no Regent Street Polytechnic de Londres. Despois de que se lle unise o líder e compositor Syd Barrett, Pink Floyd acadou o éxito comercial en 1967. Barrett foi substituído por David Gilmour en 1968, quen, xunto con Waters e Wright, se fixo cargo da composición. Wright contribuíu inicialmente de forma significativa á banda como cantautor, escribindo e proporcionando a voz principal en cancións como "Remember a Day" e o sinxelo "It Would Be So Nice" (ambos de 1968). Máis tarde, Wright actuou principalmente como arranxador de composicións de Waters e Gilmour. Comezou a contribuír menos cara a finais da década de 1970 e deixou a banda despois de xirar con *The Wall* en 1981. Volveu unirse como músico de sesión en 1987 para *A Momentary Lapse of Reason*, converténdose de novo en membro a tempo completo con *The Division Bell* en 1994. As sesións con Wright durante este período publicáronse posteriormente no álbum de 2014 *The Endless River*. As influencias do jazz e a distintiva interpretación de Wright ao teclado foron unha parte importante do son de Pink Floyd. Ademais de tocar órganos Farfisa e Hammond e sintetizadores Kurzweil, cantaba regularmente na banda e foi vocalista principal en cancións como "Time" (1973) e "Wearing the Inside Out" (1994).

Wright gravou dous álbums de estudio en solitario e participou brevemente no dúo pop Zee con Dave Harris, de Fashion. Tras a aparición de Pink Floyd no Live 8 en 2005, pasou a formar parte da banda de xira de Gilmour. Wright faleceu de cancro de pulmón en Londres en setembro de 2008, aos 65 anos.

## Notas
Delicate Sound of Thunder

***Delicate Sound of Thunder*** é un álbum en directo da banda de rock inglesa Pink Floyd. Foi gravado durante cinco noites no Nassau Coliseum en Uniondale, Nova York, no mes de agosto de 1988 durante a súa xira *A Momentary Lapse of Reason*, e foi mesturado nos estudios Abbey Road en setembro de 1988. O disco lanzouse o 21 de novembro de 1988, a través de EMI Records no Reino Unido e Columbia Records nos Estados Unidos.

O álbum foi remesturado, restaurado e reeditado en decembro de 2019 para o box set *The Later Years 1987-2019*. Esta versión incluía cancións que non estaban presentes na edición orixinal. En novembro de 2020, publicouse independentemente.

## Listaxe de cancións 
## Notas
Yeray

**Yeray** é un nome propio masculino de orixe guanche, tradicional das Illas Canarias. Está especialmente estendido nas Canarias e, nas últimas décadas, tamén noutras partes do Estado español.

En xaneiro de 2025 existían 12.978 varóns en España co nome Yeray, cunha media de idade de 20,2 anos.

## Orixe e significado 
O nome Yeray procede da lingua dos guanches, pobo aborixe das Canarias antes da conquista castelá no século XV. Aínda que o seu significado exacto non está documentado con certeza debido á escaseza de fontes escritas da lingua guanche, popularmente interprétase como “grande”, “forte” ou “valente”.

Yeray é un exemplo da recuperación e revalorización da onomástica guanche que tivo lugar a partir do século XX, cando moitas familias canarias comezaron a escoller nomes de orixe prehispánica como sinal de identidade cultural.

## Persoas coñecidas 
* Yeray Álvarez (1995-), futbolista español que xoga como defensa.
* Yeray González (1988-), futbolista español.

## Notas 
## Véxase tamén 
### Outros artigos 
* Guanches
* Illas Canarias
16 bits

Na arquitectura de ordenadores, os enteiros de **16 bits**, os enderezos de memoria ou outras unidades de datos son aqueles que teñen 16 bits (2 octetos) de ancho. Ademais, as arquitecturas de unidade central de procesamento (CPU) e unidade lóxica aritmética (ALU) de 16 bits son aquelas que se basean en rexistros, buses de enderezos ou buses de datos dese tamaño. Os microcomputadores de 16 bits son microcomputadores que usan microprocesadores de 16 bits.

Un rexistro de 16 bits pode almacenar 216 valores diferentes. O rango de valores enteiros que se poden almacenar en 16 bits depende da representación enteira utilizada. Coas dúas representacións máis comúns, o intervalo vai de 0 a 65.535 (216 − 1) para a representación como un número binario (sen signo) e de −32.768 (−1 × 215) a 32.767 (215 − 1) para a representación como complemento a dous. Dado que 216 é 65.536, un procesador con enderezos de memoria de 16 bits pode acceder directamente a 64 KiB (65.536 bytes) de memoria direccionable por bytes. Se un sistema usa segmentación con compensacións de segmento de 16 bits, pódese acceder a máis.

## Notas 
## Véxase tamén 
### Ligazóns externas 
*
Carril bici a contramán

Denomínase **carril bici a contramán** ou **dobre sentido ciclable** a unha ciclorrúa dun único carril e sentido para vehículos motorizados, pero que permite a circulación en ambos os sentidos para as bicicletas.

Este deseño pode implantarse de maneira rápida e con baixo custo, aumentando a permeabilidade ciclista, ademais de axudar a pacificar o tráfico.

## Galería de imaxes 
## Notas
Skellefteå AIK Dam

O **Skellefteå AIK Dam** é un equipo feminino profesional de hóckey sobre xeo da cidade de Skellefteå (Suecia). O equipo creouse en 2002&nbsp;e actualmente compite na Svenska damhockeyligan (SDHL), a máxima categoría do hóckey sobre xeo feminino sueco. Xoga os seus partidos como local no Skellefteå Kraft Arena, un pavillón con capacidade para 5&nbsp;801&nbsp;persoas.

## Palmarés 
;SDHL:
* 2 campionato de liga: 2009, 2013
** 2 subcampionatos de liga: 2008, 2015

## Véxase tamén 
### Outros artigos 
* Skellefteå AIK (equipo masculino do club)

### Ligazóns externas 
* Sitio web oficial
Ummagumma

***Ummagumma*** é un álbum parcialmente de estudio e parcialmente en directo da banda británica de rock progresivo Pink Floyd, publicado o 7 de novembro de 1969 a través do selo Harvest Records. É un álbum dobre onde o primeiro disco consta de gravacións en directo de concertos no Mothers Club en Birmingham e no College of Commerce en Manchester que contiñan parte da súa lista de cancións habitual da época, mentres que o segundo contén composicións en solitario de cada membro da banda gravadas nos estudios EMI, conformando o cuarto álbum de estudio de Pink Floyd. A portada foi deseñada polos colaboradores habituais de Pink Floyd, Hipgnosis, e presenta varias imaxes da banda combinadas para darlle un efecto Droste.

O título do álbum supostamente provén da xerga de Cambridge para sexo, usada habitualmente por Iain "Emo" Moore, amigo de Pink Floyd e ocasional roadie, que dicía: "Vou volver á casa para un pouco de ummagumma". Segundo Moore, inventouse o termo el mesmo. O batería Nick Mason dixo máis tarde que o álbum foi titulaba así "porque soaba interesante e agradable".

Aínda que *Ummagumma* tivo unha boa acollida no momento do seu lanzamento e chegou ao *top 5* das listas de álbums do Reino Unido, co paso do tempo a crítica e mesmo a propia banda valorárono de maneira pouco favorable, expresando opinións máis ben tépedas en entrevistas. O álbum foi reeditado en CD varias veces, xunto co resto do seu catálogo.

## Listaxe de cancións 
### älbum ao vivo 
### Álbum de estudio 
## Notas 
## Bibliografía 
* 
* 
* 
* 
*
Ciclorrúa

Unha **ciclorrúa** é un tipo de vía urbana na que as bicicletas teñen prioridade sobre os vehículos motorizados. A diferenza dunha ciclovía segregada, a ciclorrúa comparte a calzada cos automóbiles, pero establece normativamente a preferencia ciclista e adoita incorporar sinalización horizontal e vertical específica, límites de velocidade reducidos e elementos de calmado do tráfico.
## Galería de imaxes 
## Notas 
## Véxase tamén
### Outros artigos 
* Ciclabilidade
* Ciclocarril
* Carril bici a contramán
* Vía ciclista
Rúa completa

[miniatura|350px|A avenida de Gasteiz en [Vitoria é un exemplo de **rúa completa**, que inclúe beirarrúas arboradas, mobiliario amable, fontes públicas de auga potable, vía ciclista, tranvía e calzada.]]
En urbanismo e mobilidade, o concepto de **rúa completa** refírese ao deseño dunha vía urbana que permite desprazamentos accesibles, seguros, cómodos e directos para todos os posibles usuarios, independentemente da súa capacidade, idade ou medio de transporte.

O concepto utilízase para as grandes avenidas e rúas, as cales deberían incluír, ademais da calzada, beirarrúas para peóns con árbores, bancos e pasos de peóns a certa distancia, vías ciclistas seguras e interconectadas para ciclistas e carrís bus ou liñas de tranvía exclusivos para que o transporte público sexa eficiente ao evitar os atascos do transporte privado.

O concepto de rúa completa é complementario ao de rúa residencial e rúa peonil para rúas máis estreitas, onde a prioridade é do peón e non existe unha diferenciación de áreas para cada usuario.

## Notas 
## Véxase tamén
### Outros artigos 
* Urbanismo táctico
* Vitalidade urbana
Claire Holt

**Claire Rhiannon Holt**, nada en Brisbane, Queensland, Australia, o 11 de xuño de 1988, é unha actriz australiana-estadounidense. 

## Traxectoria 
### Primeiros anos 
Asistiu á escola Stuartholme.

### Carreira profesional 
Fixo o seu debut como actriz interpretando a Emma Gilbert na serie de fantasía *H2O: Just Add Water* (2006–2008), antes de mudarse aos Estados Unidos e facer o seu debut no cine en 2009. 

Despois de aparecer na secuela de televisión *Mean Girls 2* e as dúas primeiras tempadas de *Pretty Little Liars* (ambas as de 2011), tivo o seu gran avance interpretando a Rebekah Mikaelson na serie de drama sobrenatural de CW, *Crónicas vampíricas* (2011-2014), *The Originals* (2013-2018).

No cine, Holt protagonizou o drama de comedia *Blue Like Jazz* (2012) e o thriller de supervivencia *47 Meters Down* (2017).

## Vida persoal 
O 3 de decembro de 2017, Holt anunciou o seu compromiso co executivo de bens raíces Andrew Joblon. O 5 de marzo de 2018, Holt revelou en Instagram que sufrira un aborto espontáneo. Holt e Joblon casaron o 18 de agosto de 2018. Teñen tres fillos: dous fillos (nados en 2019 e 2023) e unha filla (nada en 2020).[miniatura|Holt na alfombra Vermella do Influence Affair 2012 da Fundación [Ian Somerhalder.]]

## Notas
Ciclocarril

Un **ciclocarril** é un carril de circulación pertencente a unha vía con varios carrís onde as bicicletas teñen prioridade sobre o resto de vehículos. Adoita estar limitado a 30 km/h.

## Notas 
## Véxase tamén
### Outros artigos 
* Ciclabilidade
* Ciclorrúa
* Carril bici bus
* Plataforma avanzada de espera
* Caixa de xiro
* Vía ciclista
Plataforma avanzada de espera

Unha **plataforma avanzada de espera**, **zona de espera adiantada** ou **avanzabicis** é unha área sinalizada previa a un cruzamento semafórico, situada diante da liña de detención dos vehículos motorizados e reservada para o uso exclusivo de bicicletas ou doutros medios de transporte.

Permite aumentar a seguridade e a visibilidade das persoas ciclistas nos cruzamentos, ademais de evitar que respiren os gases de escape mentres agardan.

## Galería de imaxes 
## Notas 
## Véxase tamén
### Outros artigos 
* Ciclabilidade
* Ciclorrúa
* Ciclocarril
* Carril bici bus
* Caixa de xiro
* Vía ciclista
Caixa de xiro

Unha **caixa de xiro indirecto** é unha área sinalizada nun cruzamento que permite ás persoas que circulan en bicicleta efectuar un cambio de dirección —habitualmente un xiro á esquerda— mediante unha manobra en dous tempos.

A persoa ciclista accede primeiro a unha zona de espera especificamente sinalizada dentro do cruzamento, onde se detén orientada cara ao novo sentido de circulación. O cruzamento realízase posteriormente, permitindo ter visibilidade na intersección e evitando situarse xunto a vehículos en movemento.

## Galería de imaxes 
## Notas 
## Véxase tamén
### Outros artigos 
* Ciclabilidade
* Ciclorrúa
* Ciclocarril
* Carril bici bus
* Plataforma avanzada de espera
* Vía ciclista
Carril bici bus

miniatura|200 px|dereita|Carril bici bus.
Un **carril bici-bus** é un carril de uso exclusivo para bicicletas e autobuses. En ocasións, outros medios de transporte público, como taxis, tamén poden utilizalo. A frecuencia e a velocidade dos autobuses marcan as condicións de seguridade para as persoas ciclistas.

## Notas 
## Véxase tamén
### Outros artigos 
* Ciclabilidade
* Carril bus
* Ciclocarril
* Ciclorrúa
* Vía ciclista
XI: Bleed Here Now

***XI: Bleed Here Now*** é o décimo primeiro álbum de estudio da banda estadounidense de post-hardcore ...And You Will Know Us by the Trail of Dead, publicado o 15 de xullo de 2022 a través do selo Dine Alone Records. O disco conta coa colaboración de Britt Daniel, vocalista e guitarrista de Spoon, no tema  "Growing Divide", e de Amanda Palmer en "Millennium Actress". Trátase do álbum máis longo e menos encorsetado da carreira do grupo, mostrando unha gran variedade de estilos que van dende o "pop beatleriano" ao hardcore pasando polo rock psicodélico.

## Listaxe de cancións 
## Notas
Hugo Pérez Cabaleiro

**Hugo Pérez Cabaleiro**, tamén coñecido como **Hugo Pérez**, nado en Bueu o 5 de abril de 1996, é un influencer e creador de contido galego.

## Traxectoria 
Participou en *Gran Hermano 15*, facéndose famoso coa súa cabra Rubia. Participou en *La Isla de las Tentaciones* coa súa parella, a tamén bueuesa Lara Tronti.  
En febreiro de 2026, estreou na TVG *Somos animais*, no que mostra a súa paixón polos animais e a aldea.

Popular a través das redes sociais, chegou a máis de 700.000 seguidores no Instagram e de 40.000 seguidores en Twitter.

## Obras 
* *Vanlife. Vivir por libre* (2021). Penguin Random House Grupo Editorial. 128 páxs. ISBN 9788402425836. Experiencias de viaxes na súa furgoneta "A Jefa".
## Notas
Paso ciclista

Un **paso ciclista** ou **paso de bicicletas** é o lugar de intersección entre unha vía ciclista e unha calzada. É a versión ciclista dun paso de peóns, onde os ciclistas teñen preferencia e, polo tanto, o resto do tráfico debe cederlles o paso.

Os pasos ciclistas que utilizan unha cor diferente ao resto da calzada, que permiten a visibilidade mutua entre condutores e ciclistas e que están ben iluminados axudan a previr accidentes.

## Galería de imaxes 
## Notas 
## Véxase tamén
### Outros artigos 
* Ciclabilidade
* Plataforma avanzada de espera
* Caixa de xiro
* Rotonda holandesa
* Vía ciclista
Víctor Pastrana

**Víctor Pastrana Carrasco**, nado en Guadalaxara o 27 de setembro de 1996, é un futbolista castelán-manchego que xoga na posición de centrocampista. O seu equipo actual é o Club Deportivo Lugo da Primeira Federación.

## Traxectoria en clubs
Pastrana comezou a súa formación no CF Trival Valderas. No ano 2012 ingresou nas categorías inferiores da Agrupación Deportiva Alcorcón. En outubro de 2014, mesmo sen ter xogado no filial, Pastrana foi convocado para adestrar co primeiro equipo. Posteriormente foi promovido definitivamente ao cadro do Alcorcón.

O 21 de xullo de 2016 anunciouse a cesión de Pastrana durante un ano na Sociedad Deportiva Ponferradina da Segunda División B. O 4 de xullo de 2017, tras finalizar a estadía co club berciano, Pastrana concluíu a súa vinculación co Alcorcón. Nese mesmo día Pastrana chegou a un acordo co Celta de Vigo B por dúas tempadas.

O 9 de xullo de 2019, xa como axente libre, Pastrana asinou un novo contrato de tres anos co Extremadura Unión Deportiva da Segunda División. Permaneceu no equipo estremeño até xaneiro de 2022, cando pasou a formar parte do Atlético Baleares. En agosto de 2024 fíxose oficial a fichaxe de Pastrana polo Alcoyano. Na tempada 2025/26 incorporouse ao Club Deportivo Lugo.

## Traxectoria internacional
O 8 de febreiro de 2015 Pastrana foi convocado pola selección de fútbol sub-19 de España. O seu debut tivo lugar o 29 de maio dese ano, cando participou nunha vitoria por 4-1 contra Xeorxia. Pastrana foi o primeiro xogador do Alcorcón en xogar nalgunha das categorías da selección española.

## Notas 
## Véxase tamén 
### Ligazóns externas 
* Víctor Pastrana en LaPreferente.com
Estrada 2 menos 1

Unha **estrada 2 menos 1** é unha estrada cunha calzada dividida nun único carril central para o tráfico motorizado en ambos os sentidos, rodeado de dous carrís laterais unidireccionais máis estreitos, destinados preferentemente a ciclistas e peóns.

Cando dous vehículos se cruzan, cada un invade parcialmente o carril lateral da súa dereita, cedendo prioridade a usuarios vulnerables se os houbese.

Este modelo serve para reducir a velocidade media de circulación mediante un deseño que fomenta a condución atenta e compartida, aumentando a convivencia entre automóbiles e modos de transporte activos sen necesidade de ampliar a infraestrutura.

## Galería de imaxes 
## Véxase tamén 
### Outros artigos 
* Ciclabilidade
* Ciclorrúa
* Ciclocarril
* Carril bici a contramán
* Beiravía bici
* Vía ciclista

### Bibliografía
*
Juan Francisco Beltrán

**Juan Francisco Beltrán Camba**, nado en Guanabacoa (A Habana) o 19 de xuño de 1922 e finado na Coruña o 11 de decembro de 1989, foi un boxeador galego-cubano, que gañou o título de campión de España do peso lixeiro en 1945.

## Traxectoria 
Naceu en Guanabacoa, na provincia da Habana, o 19 de xuño de 1922, sendo o segundo dos dous fillos de Segundo Beltrán e Pilar Camba García, dous emigrantes galegos da Coruña. Aos 10 anos regresou coa súa familia á Coruña e aos 17 comezou a practicar boxeo na Sala Calvet, ás ordes de José Vidal.

Continuou boxeando varios anos máis (cunha paréntese na que deixou o boxeo por problemas renais), sendo alcumado o Touro do Matadoiro, ata a súa retirada definitiva cun balance de 81 vitorias en 87 combates. Trala súa retirada viviu de novo na Habana, así como en Nova York e Caracas, traballando en diferentes oficios. En 1969 regresou á Coruña, onde foi mestre de boxeadores como Pantera Rodríguez e dirixiu a escola da Federación Galega de Boxeo. Faleceu o 11 de decembro de 1989, aos 67 anos de idade.

## Notas
Sylvanie Burton

**Sylvanie Burton**, nada en Salybia (Dominica) en 1956, é unha política dominiquesa que exerce como presidenta de Dominica desde 2023. É a primeira muller presidenta e a primeira persoa indíxena (Kalinago) en ocupar o cargo.

## Traxectoria 
Traballou en varios ministerios do goberno de Dominica dende 2014 e en 2023 foi nomeada polo goberno do Partido Laborista de Dominica liderado por Roosevelt Skerrit para suceder ao presidente saínte Charles Savarin. A súa candidatura foi rexeitada pola líder da oposición, Jesma Paul Victor, o que levou a unha elección no parlamento contra o candidato da oposición.

## Notas
Espazo de resgardo

Denomínase **espazo de resgardo**, **espazo de seguridade** ou simplemente **resgardo** ao espazo que se deixa entre unha vía ciclista e o resto dos elementos que a rodean para garantir a seguridade e a comodidade das persoas ciclistas.

## Galería de imaxes 
## Notas 
## Véxase tamén
### Outros artigos 
* Ciclabilidade
* Carril bici
* Plataforma avanzada de espera
* Caixa de xiro
* Vía ciclista
* Urbanismo táctico
Rotonda holandesa

Unha **rotonda** ou **glorieta holandesa** é un tipo de rotonda que incorpora un carril bici no seu perímetro para garantir a seguridade dos ciclistas.

Do mesmo xeito que en todas as rotondas, a preferencia de paso tena quen se sitúa no perímetro exterior, o que nas rotondas holandesas corresponde ás bicicletas. En tanto que as rotondas son os lugares onde se producen máis atropelos de ciclistas, este deseño permite unha maior seguridade, ademais de favorecer un tráfico máis pacificado.

## Galería de imaxes 
## Notas 
## Véxase tamén
### Outros artigos 
* Turborrotonda
* Ciclabilidade
* Paso ciclista
* Semáforo ciclista
* Vía ciclista
Semáforo ciclista

Un **semáforo ciclista** ou **semáforo para bicicletas** é un dispositivo de sinalización viaria deseñado especificamente para regular o paso de bicicletas en interseccións. A diferenza doutros semáforos, os semáforos ciclistas adoitan incorporar o símbolo dunha bicicleta nas súas luces e están situados a unha altura e posición axeitadas para quen se despraza neste medio.

## Galería de imaxes 
## Véxase tamén
### Outros artigos 
* Xiro ciclista á dereita
* Idaho stop
* Plataforma avanzada de espera
* Caixa de xiro
* Paso ciclista
* Carril bici
* Ciclorrúa
* Ciclabilidade
Iker Unzueta

**Iker Unzueta Arregui**, nado en Abadiño o 4 de agosto de 1998, é un futbolista vasco que xoga na posición de dianteiro. O seu equipo actual é o Club Deportivo Lugo da Primeira Federación.

## Traxectoria
Tras comezar a súa formación no Abadiño KE, en 2017 incorporouse ao SCD Durango e foi asignado inicialmente ao equipo filial nas divisións inferiores. Durante a tempada 2017/18 da Terceira División participou en catro partidos co primeiro equipo e contribuíu ao seu ascenso á Segunda División B. En xullo de 2019, co Durango de volta na cuarta categoría, Unzueta foi promovido definitivamente ao cadro principal.

No verán de 2020 Unzueta fichou pola Sociedad Deportiva Amorebieta. Foi titular regular durante a tempada 2020/21 e axudou a alcanzar o ascendo histórico do club á Segunda División. O debut profesional de Unzueta tivo lugar o 14 de agosto de 2021, cando foi titular nun partido contra o Girona Fútbol Club. O 3 de novembro dese ano marcou o seu primeiro gol profesional para unha vitoria por 4-1 perante o Real Valladolid. 

En agosto de 2022 anunciouse a fichaxe de Unzueta pola Sociedad Deportiva Logroñés da Primeira Federación. Ao longo da campaña 2022/23 anotou 13 goles, a mellor marca da carreira de Unzueta. 

O 3 de xuño de 2023 asinou un contrato de dous anos co FC Vizela da Primeira Liga. En xaneiro de 2024 regresou ao Amorebieta a través dunha cesión até final de tempada.

O 28 de agosto de 2024 fíxose oficial a fichaxe de Unzueta pola Sociedad Deportiva Huesca da Segunda División. O 12 de agosto de 2025 finalizou o seu vínculo co club aragonés e pasou a formar parte do Club Deportivo Lugo.

## Notas 
## Véxase tamén 
### Ligazóns externas 
* Iker Unzueta en LaPreferente.com
Beirarrúa bici

A **beirarrúa bici** é un tipo de vía ciclista que consiste nun espazo sinalizado para a circulación de bicicletas situado sobre a beirarrúa ou compartido co tráfico peonil. Xeralmente está delimitado mediante marcas viarias, cambios de pavimento ou sinalización vertical.

A construción de beirarrúas bici é moi controvertida. Suele implantarse como unha solución inicial ou provisional cando unha cidade comeza a desenvolver a súa rede ciclista, debido a que poden ofrecer unha maior percepción de seguridade para ciclistas inexpertos ante un tráfico que non está pacificado. Non obstante, xeran numerosos conflitos cos peóns.

Diversos estudos sinalan que as beirarrúas bici non contribúen á pacificación do tráfico nin a un cambio modal amplo, na medida en que non implican unha redistribución do espazo viario dominado polo coche. Ao situarse sobre a beirarrúa, manteñen inalterada a asignación principal da calzada aos vehículos motorizados, o que limita o seu impacto estrutural na xerarquía da mobilidade. Por esta razón, numerosos manuais de deseño recomendan dar prioridade a solucións como carrís bici acompañados de medidas de redución da velocidade, considerando as beirarrúas bici como unha opción excepcional ou transitoria.

## Galería de imaxes 
## Notas 
## Véxase tamén
### Outros artigos 
* Carril bici
* Vía ciclista
32 bits

Na arquitectura de ordenadores, a computación de **32 bits** refírese a sistemas informáticos cun procesador, memoria e outros compoñentes principais do sistema que operan con datos nun máximo de unidades de 32 bits. En comparación cos anchos de bit máis pequenos, os ordenadores de 32 bits poden realizar cálculos grandes de forma máis eficiente e procesar máis datos por ciclo de reloxo. Os ordenadores persoais típicos de 32 bits tamén teñen un bus de enderezos de 32 bits, o que permite acceder a ata 4 GiB de RAM, moito máis do que permitían as xeracións anteriores de arquitectura de sistemas.

Os deseños de 32 bits empregáronse dende os primeiros tempos da computación electrónica, en sistemas experimentais e despois en grandes sistemas de mainframes e minicomputadoras. O primeiro microprocesador híbrido de 16/32 bits, o Motorola 68000, introduciuse a finais da década de 1970 e utilizouse en sistemas como o Macintosh orixinal. Os microprocesadores de 32 bits como o HP FOCUS, o Motorola 68020 e o Intel 80386 lanzáronse a principios e mediados da década de 1980 e convertéronse en dominantes a principios da década de 1990. Esta xeración de ordenadores persoais coincidiu e permitiu a primeira adopción masiva da World Wide Web. Aínda que as arquitecturas de 32 bits seguen a empregarse amplamente en aplicacións específicas, o mercado de PC e servidores pasou a 64 bits con x86-64 e outras arquitecturas de 64 bits desde mediados da década de 2000, cunha memoria instalada que a miúdo supera o límite de enderezos de 32 bits de 4 GiB nos ordenadores de nivel básico. A última xeración de teléfonos intelixentes tamén cambiou a 64 bits.

A quinta e sexta xeracións de videoconsolas viñeron comezadas polos 32 bits nas décadas dos 90 e 2000, sendo o momento do 3D en consolas.

## Notas 
## Véxase tamén 
### Ligazóns externas 
*
Aroa Moreno Durán

**Aroa Moreno Durán**, nada en Madrid en 1981, é unha escritora e xornalista española.

## Traxectoria 
Estudou Xornalismo na Universidade Complutense de Madrid, especializándose en Información internacional e países do Sur. É escritora de novelas (*La hija del comunista*, *La bajamar* e *Mañana matarán a Daniel*); de poemarios (*Veinte años sin lápices nuevos* e *Jet lag)* e das biografías de Frida Kahlo (*Viva la vida*), Federico García Lorca (*La valiente alegría*) e a biografía ilustrada de Almudena Grandes (*Almudena. Una biografia*) xunto con Ana Jarén. 

Impartiu talleres de xornalismo e escritura en México e colabora con varios medios de comunicación.

A súa primeira novela foi *La hija del comunista* e foi galardoada por Radio Nacional de España co Premio Ojo Crítico en 2017 como a mellor novela do ano. Almudena Grandes falou dela como «Unha novela perfecta, pola emoción e pola maneira de acertar en todas as decisións da súa autora». *La hija del comunista* narra en primeira persoa a vida de Katia, filla de emigrantes españois na Alemaña do Leste, obrigados a exiliarse por pertencer ó Partido Comunista de España, e relata a súa vida á sombra dos acontecementos históricos e políticos que se suceden dende os anos 50 até a caída do Muro de Berlín.

Aroa obtuvo o premio Grand Continent en 2022 por *La bajamar* no que conta a historia dunha familia do País Vasco a través de tres xeracións de mulleres narrando case un século da historia recente, dende a guerra civil e o exilio á actualidade, pasando polos anos do terrorismo de ETA.

## Obra 
### Poesía 
* 2009,*Veinte años sin lápices nuevos*. Cádiz: Deputación de Cádiz/Alume. ISBN 978-84-96583-98-6.
* 2016, *Jet lag*. Baile do Sol. ISBN 978-84-16794-10-2
* 2025, *Todavía una noche*. Barcelona: Tusquets. ISBN 978-84-1107-575-6

### Biografía 
* 2011, *Frida Kahlo. Viva la vida*. Barcelona: Difusión Centro de Publicación e Publicacións de idiomas. ISBN 978-8484437369
* 2012, *Lorca. La valiente alegría*. Barcelona: Difusión Centro de Publicación e Publicacións de idiomas. ISBN 978-84-84437-37-6.
* 2024, *Almudena. Unha biografía*. Ilustrado por Ana Jarén. Barcelona: Lumen - Penguin Random House. ISBN 978-84-264-2653-6.

#### Novelas 
* *2017, La hija del comunista*. Caballo de Troya. ISBN 978-84-15451-80-8.

* *2022, La bajamar*. Barcelona: Literatura Random House. ISBN 978-84-39739-93-7

* *2025, Mañana matarán a Daniel*. Barcelona: Literatura Random House.  ISBN 978-84-39744-94-8

## Premios 
* Premio Ojo Crítico de Narrativa 2017 por *La hija del comunista*.
* Prix Grand Continent 2022 por *La bajamar*.

## Notas 
## Véxase tamén
### Ligazóns externas 
* Entrevista a Aroa Moreno Durán, Premio El Ojo Crítico de Narrativa 2017
* Las ínsulas prometidas: Entrevista a Aroa Moreno Durán
Amanda

**Amanda** é un nome propio feminino galego. Esta forma escrita tamén é común con outras linguas románicas, xermánicas e eslavas. Procede do nome latino *Amandus* que quere dicir 'que merece que a amen'. A forma masculina é Amando.

En xaneiro de 2023 existían 567 mulleres en Galicia co nome Amanda, cunha media de idade de 29,7 anos.

## Amanda noutras linguas 
* Alemán: Amanda
* Aragonés: Amanda
* Castelán: Amanda
* Catalán: Amanda
* Inglés: Amanda
* Polaco: Amanda

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Privilexio (informática)

En informática, un **privilexio** defínese como a delegación de autoridade para realizar funcións relevantes para a seguridade nun sistema informático. Un privilexio permite a un usuario realizar unha acción con consecuencias de seguridade. Algúns exemplos de varios privilexios inclúen a capacidade de crear un novo usuario, instalar software ou modificar funcións do kernel.

Os usuarios aos que se lles concederon niveis adicionais de control denomínanse «usuarios privilexiados». Os usuarios que non teñen a maioría dos privilexios defínense como usuarios sen privilexios, regulares ou normais.

## Notas 
## Véxase tamén 
### Ligazóns externas 
*